बीएससी नर्सिंग व एएनएम छात्रों ने ली कर्तव्यनिष्ठा की शपथ
पार्वती ग्रुप ऑफ इंस्टीट््यूट मदनपुर सिलफिली में गुरुवार को लैम्प लाइटिंग एवं शपथ ग्रहण समारोह गृहमंत्री रामसेवक पैकरा के मुख्य आतिथ्य में आयोजित किया गया।
कार्यक्रम में बीएससी नर्सिंग तथा एएनएम के छात्र-छात्राओं द्वारा लैंप लाइटिंग कर अपनी कर्तव्य निष्ठा की शपथ ली गई। इसके पूर्व कार्यक्रम का शुभारंभ संस्था के अध्यक्ष प्रमेंद्र तिवारी एवं डायरेक्टर नरेंद्र सिंह टुटेजा द्वारा दीप प्रज्जवलन कर किया गया। कार्यक्रम में कॉलेज के छात्र-छात्राओं ने रंगारंग सांस्कृतिक कार्यक्रमों की प्रस्तुति दी। गृहमंत्री श्री पैकरा ने अपने उद्बोधन में कॉलेज द्वारा किए जा रहे शिक्षा एवं रोजगार के क्षेत्र बेहतर प्रयास की सराहना की। विशिष्ट अतिथि बीएल शर्मा ने भी छात्रों का मनोबल बढ़ाया। कॉलेज परिवार की ओर से अतिथियों को श्रीफल, शाल तथा स्मृति चिन्ह प्रदान कर सम्मानित किया गया। अंत में उत्कृष्ट प्रदर्शन के लिए प्रतिभागियों को पुरस्कृत किया गया। कार्यक्रम को सफल बनाने में प्राचार्य बीआर पांडेय, अशाक नाथ तिवारी, पुष्पा तिवारी, श्वेता तिवारी, मंदीप टुटेजा, धनंजय सिंह यादव, मनोज कुमार, संजय कुमार कुशवाहा, संताेष कुमार रनाडे, उपेंद्र कुमार रवि, प्रशांत सेन, फैनेंद्र, पंकज कुमार सोनी, प्रवीण कुमार वर्मा, शैलेंद्र कुमार कुशवाहा, अभिजीत सिंह आदि सक्रिय रहे।
hin_Deva hin_Deva hin_Deva